御書飛白玉堂之署四字頒賜禁苑今懸挂已畢輒述惡詩一章用歌盛事
作者：李昉
朝代：宋

paragraphs: 玉堂四字重千金，宸翰親揮賜禁林。
地望轉從今日貴，君恩無似此時深。
宴回上苑花初發，麻就中宵月未沈。
衣惹御香拖瑞錦，筆宣皇澤灑春霖。
院門不許閑人入，仙境寧教外事侵。
我直承明踰二紀，臨川實動羨魚心。